Aalborg Stiftstidende, 1843-02-04
Aalborg, den 4de Februar. Vi omtalte igaar, hvor meget Beliggenheden synes at være skikket til at give Aalborg ogsaa som industrielt Punct større Betydning og begunstige Fabrikker og Jndustriforetagenders Anlæg. Ved den større Jnteresse for Fabrikvæsenet, som i den senere Tid vaagner og gjør sig gjældende i Danmark, og som ogsaa her paa Stedet har draget Opmærksomheden til sig, vil man vistnok efterhaanden komme til at sande disse Ord. At endeel Fabrikker, som i ældre Tid bestod her, maatte standse, vil man vistnok ikke saameget kunne tilskrive Conjuncturer og forandrede Handelsforhold som den mindre rigtige og vel calculerede Maalestok og øvrige Usikkerheder, saavel i Anlæget som i Administrationen, der hos flere af disse var kjendelig, og vistnok fornemmelig ved den ældre Sukkerfabrik, et Foretagende, der, alene til Forsyning af et saa stort Opland med en saa vigtig Fornødenhedsartikel, burde og maatte have kunne svare fordeelagtig Regning. At vor Plads egner sig til industrielle Anlæg, er ogsaa i den senere Tid meere blevet erkjendt og benyttet til Entrepriser, som før i ringere Grad eller aldeles ikke existerede. Dette gjælder nemlig om Dampbrænderierne, der, ved Siden af tvende nye større Anlæg, ville blive forøgede med endnu et Værk af største Omfang her i Provindsen; Hr. Smiths velindrettede Jernstøberi, der drives med megen Jndsigt og Kraft og bestandigt udvides, Tobaksfabrikkerne, Farverierne, Hr. M. G. Bechs Kludeopsprækningsanstalt, der beskjæftiger et betydeligt Antal Arbeidere, især af den fattigste Classe; Skibsbyggeriet, saavel fornemmelig Hr. Bonnesens som det paa Hr. Paghs Værft og Frisenborg; Bomuldsvæverierne, af hvilke Hr. Johannsens nu beskjæftiger 13 Væve og ikke faa Arbeidere; Byens og Omegnens betydelige Tegl- og Kalkbrænderier, 2de større Ølbryggerier, Hr. Christensens ogsaa udvidede Ædikebryggeri; den nærliggende Papirsmølle, der i sin nye Eiers Haand udentvivl ogsaavil gaae en Udvikelse imøde; det paany etablerede Sæbesyderi og flere mindre Jndustrigrene, der alle skulle befinde sig i en ønskelig Opkomst og forhaabentlig ville danne en forøget Spore til saadanne nye Entrepriser, som Pladsen og Provindsen endnu savner, og hvortil Aalbergs Situation især maatte indbyde. Som saadant troe vi især Anlæget af et Damp Sukkerraffinaderi, der var funderet ved tilstrækkelig Capital og dreves med tilbørlig Jndsigt, maatte anbefale sig. At et saadant Establissement maa kunne concurrere med Hertugdømmernes, vise de bestaaende kjøbenhavnske Raffinaderier (fornemmelig Tuteins og Borgens, hvis Drift meere skal være tiltagen end aftagen. Alene denne Egns og Oplandets Forsyning maatte ogsaa give rigelig Beskjæftigelse for en Entreprise af denne Natur, der især vilde nyde Faveur i sin Fabrication ved den billigere Løn, hvortil Arbeidere her fremfor i Kjøbenhavn og i Hertugdømmerne kunde erholdes. Ogsaa for en Klædefabrik – der allerede tidligere i den fortjenstfulde Etatsraad Qvist's Tid blomstrede her i Byen maatte Aalborg udentvivl udgjøre et passende Anlægsted, især da denne Fabricationsgreen i det Hele i den senere Tid ved de begunstigende Toldforhold, har nydt et overordentligt Opsving. – Vi have mere henkastet disse Bemærkninger, for at kunne henlede den fortjente Opmærksomhed, saavel hos Byens egne som Landets øvrige entreprenante Mænd, paa den Gunst, vor Byes Beliggenhed synes os saa aabenbart at frembyde sig industrielle Entrepriser. J hvad Retning disse bedst lade til foretage her, paa naturligviis staae til Kyndigeres Jndsigt og til den Erfaring, ethvert saadant Foretagende udfordrer, at bedømme.